ประกาศประกาศเรื่องเงื่อนไขรัฐมนตรีว่าการกระทรวงเกษตรและสหกรณ์ออกตามความในพระราชบัญญัติการประมงพ.ศ. 2490ว่าด้วยการทำการประมงในบริเวณที่จับสัตว์น้ำซึ่งประเทศไทยได้ตกลงกับประเทศอื่น(ฉบับที่1) พ.ศ. 2522----------อาศัยอำนาจตามความในมาตรา 16 วรรคสอง แห่งพระราชบัญญัติการประมง พ.ศ. 2490รัฐมนตรีว่าการกระทรวงเกษตรแบะสหกรณ์กำหนดเงื่อนไขไว้ ดังต่อไปนี้ก. บทบัญญัติทั่วไป----------ข้อ 1อาชญาบัตรตามเงื่อนไขฉบับนี้หมายถึงอาชญาบัตรสำหรับใช้กับเรือประมงและเครื่องมือในพิกัดทำการประมงเฉพาะในที่จับสัตว์น้ำซึ่งประเทศไทยได้ทำความตกลงทางการประมงกับประเทศอื่นข้อ 2เงื่อนไขฉบับนี้จะใช้บังคับต่อเมื่อความตกลงที่มีข้อกำหนดให้ชาวประมงในประเทศไทยไปทำการประมงในที่จับสัตว์น้ำซึ่งอยู่ในบริเวณน่านน้ำตามข้อตกลงระหว่างรัฐบาลไทยกับรัฐบาลของประเทศอื่นมีผลใช้บังคับแล้วข้อ 3อาญาบัตรตามเงื่อนไขฉบับนี้ให้ใช้ได้เฉพาะเรือประมงซึ่งระบุไว้ในอาชญาบัตรและทำการประมงได้เฉพาะแต่ในบริเวณที่ระบุไว้ในอาชญาบัตรเท่านั้นข้อ 4 อาชญาบัตรซึ่งออกให้ตามเงื่อนไขฉบับอื่น หรือกฎกระทรวงอื่น แก่บุคคลที่ได้รับอาชญาบัตรสำหรับเรือที่ระบุชื่อไว้ในอาชญาบัตรตามข้อ 3 เป็นอันสิ้นสุดลงข้อ 5บุคคลใดประสงค์จะไปทำการประมงในบริเวณที่จับสัตว์น้ำซึ่งประเทศไทยได้ทำความตกลงกับประเทศอื่นต้องปฏิบัติตามเงื่อนไขฉบับนี้ข้อ 6ให้อธิบดีมีอำนาจกำหนดชนิด ขนาด จำนวนเรือประมงและเครื่องมือทำการประมงที่จะทำการประมงในบริเวณที่จับสัตว์น้ำซึ่งประเทศไทยได้ทำความตกลงกับประเทศอื่นข้อ 7 ให้อธิบดีมีอำนาจกำหนดหมายเลขทะเบียนอาชญาบัตรเพื่อประโยชน์ในการควบคุมการประมงในบริเวณที่จับสัตว์น้ำที่ได้ทำความตกลงกับประเทศอื่นข้อ 8ให้อธิบดีมีอำนาจกำหนดระยะเวลาตามที่เห็นสมควร เพื่อให้ชาวประมงมายื่นคำขอรับอาชญาบัตรตามเงื่อนไขฉบับนี้ข้อ 9บุคคลที่ได้รับอาชญาบัตรตามเงื่อนไขฉบับนี้ จะต้องปฏิบัติตามกฎประกาศ หรือข้อกำหนดของประเทศได้มีความตกลงทางการประมงกับประเทศไทย เกี่ยวกับการทำการประมงในบริเวณที่จับสัตว์น้ำตามความตกลงนั้นข. คุณสมบัติ------ข้อ 10ผู้ที่ประสงค์จะขอรับอาชญาบัตรเพื่อทำการประมงในที่จับสัตว์น้ำซึ่งประเทศไทยได้ทำความตกลงกับประเทศอื่นต้องเป็นบุคคลซึ่งมีสัญชาติไทยและมีภูมิลำเนาอยู่ในประเทศไทยในกรณีที่ผู้ยื่นคำขอเป็นนิติบุคคลนิติบุคคลนั้นต้องจดทะเบียนตามกฎหมายไทยและมีภูมิลำเนาอยู่ในประเทศไทยทั้งจะต้องไม่ขัดต่อพระราชบัญญัติว่าด้วยสิทธิการประมงในเขตการประมงไทยพ.ศ. 2482ข้อ 11ผู้ยื่นคำขอต้องเป็นเจ้าของเรือประมง หรือได้รับมอบหมายเป็นหนังสือจากเจ้าของเรือประมงตามข้อ 10เรือประมงดังกล่าวต้องจดทะเบียนในประเทศไทย และได้รับอนุญาตให้ใช้เรือจากกรมเจ้าท่าแล้วข้อ 12ผู้ควบคุมเรือประมงและประจำเรือต้องมีความสามารถในการปฏิบัติหน้าที่ตามที่กรมเจ้าท่าได้กำหนดไว้ค. วิธีการ-----ข้อ 13ผู้ยื่นคำขอรับอาชญาบัตรตามเงื่อนไขฉบับนี้ ต้องยื่นคำขอรับอาชญาบัตรตามแบบ 001ท้ายเงื่อนไขฉบับนี้พร้อมด้วยหลักฐานต่าง ๆ ตามที่ระบุไว้ในแบบนั้น ต่ออธิบดีกรมประมงภายในระยะเวลาที่อธิบดีกำหนดตามข้อ 8ในกรณีที่มีอาชญาบัตรฉบับเดิมสำหรับเครื่องมือชนิดนั้นก็ให้แนบไปด้วยและถ้าผู้ยื่นคำขอประสงค์จะให้บุคคลใดในครอบครัวหรือลูกจ้างมีสิทธิให้เครื่องมือนั้นด้วยก็ให้ระบุชื่อไว้ในคำขอนั้นในกรณีที่ผู้ยื่นคำขอรายใดเป็นผู้ที่ได้รับอาชญาบัตรตามเงื่อนไขฉบับอื่นหรือกฎกระทรวงอื่นอยู่แล้วต้องส่งมอบคืออาชญาบัตรเพื่อออกให้ตามเงื่อนไขหรือกฎกระทรวงดังกล่าวมาพร้อมกับคำขอรับอาชญาบัตรตามเงื่อนไขฉบับนี้ด้วยข้อ 14เมื่อพ้นกำหนดเวลาที่อธิบดีได้กำหนดตามข้อ 8 แล้วและมีจำนวนผู้มายื่นคำขอรับอาชญาบัตรไม่เกินจำนวนที่อธิบดีกำหนดไว้ตามข้อ 6ให้อธิบดีออกอาญาบัตรตามลำดับที่ยื่นคำขอ หากผู้ยื่นคำขอรับอาชญาบัตรมีจำนวนเกินกว่าที่อธิบดีกำหนดไว้ตามข้อ 6 ให้อธิบดีคัดเลือกตามวิธีการที่เห็นสมควรข้อ 15เมื่อพิจารณาเห็นสมควรอนุญาตให้ผู้ยื่นคำขอรับอาชญาบัตรรายใดเป็นผู้ได้รับอาชญาบัตรแล้วให้อธิบดีเรียกเก็บเงินอากรและเรียกเก็บอาชญาบัตรฉบับอื่นเก็บรักษาไว้ก่อนส่งมอบอาชญาบัตรฉบับนี้ด้วยข้อ 16เมื่อชำระเงินอากรตามจำนวนที่เรียกเก็บตามข้อ 15 แล้วให้ออกอาชญาบัตรตามแบบ002ท้ายเงื่อนไขฉบับนี้ให้แก่ผู้นั้นได้ในอาญาบัตรนั้นต้องมีลายมือชื่อของอธิบดีเป็นผู้อนุญาตพร้อมทั้งประทับตราเครื่องหมายของกรมประมง กระทรวงเกษตรและสหกรณ์ ด้วยข้อ 17เมื่อผู้รับอาชญาบัตรผู้ใดประสงค์จะขอสลักหลังอาชญาบัตรเพื่อตัดทอน หรือเพิ่มเติมบุคคลในครอบครัวหรือลูกจ้างให้เป็นผู้มีสิทธิทำการประมงโดยใช้เครื่องมือดังกล่าว ให้ยื่นคำขอต่อประมงจังหวัด ณ ท่าเทียบเรือตามที่ระบุไว้ในอาชญาบัตรนั้นและให้ประมงจังหวัดมีอำนาจพิจารณาสลักหลังอาชญาบัตรเพื่อการดังกล่าวได้ข้อ 18ในกรณีที่อาชญาบัตรซึ่งออกให้ตามเงื่อนไขฉบับนี้สูญหายหรือชำรุดเสียหายในสาระสำคัญให้ผู้รับอาชญาบัตรยื่นคำขอรับมอบแทนอาชญาบัตรต่ออธิบดี เมื่อได้สอบสวนเรียบร้อยแล้ว ให้อธิบดีออกอาชญาบัตรใหม่โดยระบุข้อความอย่างเดียวกับอาชญาบัตรเดิม แต่ให้เขียนคำว่า`ใบแทน' ด้วยหมึกสีแดงไว้ตอนบนและให้เรียกเก็บค่าธรรมเนียมสำหรับใบแทนตามอัตราที่ระบุไว้ในกฎกระทรวงข้อ 19เมื่อผู้รับอาชญาบัตรผู้ใดประสงค์จะดัดแปลงเรือประมงหรือเครื่องมือทำการประมงซึ่งได้ระบุไว้ในอาชญาบัตรตามเงื่อนไขฉบับนี้ให้ยื่นคำขอต่อประมงจังหวัดณ ท่าเทียบเรือตามที่ระบุไว้ในอาชญาบัตรนั้นและให้ประมงจังหวัดมีอำนาจพิจารณาอนุญาตได้ตามที่เห็นสมควรข้อ 20เมื่อผู้รับอาญาบัตรประสงค์จะเปลี่ยนแปลงเครื่องมือทำการประมงให้แตกต่างไปจากที่ได้รับอนุญาตไว้ให้ยื่นคำขอเปลี่ยนแปลงนั้นโดยใช้แบบการยื่นคำขอรับอายาบัตรตามข้อ 13ข้อ 21ในกรณีที่เรือประมงตามข้อ 13ลำใดชำรุดหรือสูญหายจนกรมเจ้าท่าจำหน่ายออกจากทะเบียนหรือไม่ออกใบอนุญาตให้ใช้เรือแล้ว ผู้มีสิทธิขอใช้เรือประมงลำใหม่ที่มีขนาดเรือและจำนวนเครื่องมือไม่มากไปกว่าเดิมได้ข้อ 22ในกรณีที่ผู้รับอาชญาบัตรผู้ใดประสงค์จะโอนอาชญาบัตรให้แก่ผู้อื่น ให้ยื่นคำขอเป็นหนังสือต่ออธิบดีพร้อมทั้งแสดงหลักฐานว่าผู้รับโอนมีคุณสมบัตรถูกต้องครบถ้วนตามเงื่อนไขฉบับนี้และพร้อมที่จะประกอบกิจการของผู้โอนต่อไปได้เมื่ออธิบดีพิจารณาคำขอพร้อมหลักฐานแล้วถ้าเห็นสมควรให้โอนอาชญาบัตรได้ก็ให้ผู้โอนส่งมอบอาชญาบัตรเพื่อบันทึกการเปลี่ยนแปลงชื่อผู้รับโอนไว้ในอาชญาบัตรนั้นและส่งมอบให้ผู้รับโอนต่อไป เมื่อผู้รับโอนได้รับอาชญาบัตรที่ระบุชื่อตนไว้แล้ว จึงจะมีสิทธิทำการประมงต่อไปได้ผู้โอนขาดสิทธิการทำการประมงในบริเวณที่จับสัตว์น้ำซึ่งระบุไว้ในอาชญาบัตรที่โอนนับแต่วันที่โอนแต่ไม่ตัดสิทธิผู้นั้นจะขออาชญาบัตรเพื่อทำการประมงในบริเวณอื่นนอกนากที่ระบุไว้ในอาชญาบัตรนั้นง. หน้าที่ของผู้รับอาชญาบัตร------------------ข้อ 23ผู้รับอาชญาบัตรตามเงื่อนไขฉบับนี้ต้องปฏิบัติตามเงื่อนไขที่กำหนดไว้ในอาชญาบัตรทุกประการหากผู้รับอาชญาบัตรผู้ใดฝ่าฝืนเงื่อนไขแม้เพียงข้อหนึ่งข้อใด ให้อธิบดีมีอำนาจพิจารณาเพิกถอนอาชญาบัตรนั้นได้อาชญาบัตรที่ถูกเพิกถอนแล้วให้เรียกเก็บทันที่และให้แจ้งให้ส่วนราชการที่เกี่ยวข้องทราบด้วยข้อ 24กรณีที่ผู้รับอาญาบัตรผู้ใดตาย ให้ทายาทหรือผู้รับพินัยกรรม หรือผู้จัดการมรดกแจ้งต่ออธิบดีภายในกำหนดหนึ่งเดือนนับแต่วันที่ผู้รับนั้นตาย ว่าประสงค์จะประกอบกิจการต่อไปหรือจะโอนอาชญาบัตรและให้นำความในข้อ 22มาใช้บังคับโดยอนุโลมแก่การนั้นข้อ 25อาชญาบัตรที่ออกให้ตามเงื่อนไขฉบับนี้ สิ้นอายุลงในวันที่ 31 มีนาคม ของทุกปีการขอต่ออายุอาชญาบัตรตามเงื่อนไขฉบับนี้ ต้องยื่นคำขอต่ออายุอาชญาบัตรต่ออธิบดีภายในเวลาไม่น้อยกว่าสามสิบวัน ก่อนอาชญาบัตรนั้นสิ้นอายุ ทั้งนี้ตามหลักเกณฑ์วิธีการที่อธิบดีกำหนดและจำไม่ต่ออายุอาชญาบัตรให้แก่ผู้ซึ่งเคยถูกเพิกถอนอาชญาบัตรมาแล้วยังไม่ครบสามปีนับแต่วันที่ถูกเพิกถอนอาชญาบัตรให้ไว้ ณ วันที่ 27 มีนาคม พ.ศ. 2522<อาภรณ์ ศรีพิพัฒน์รัฐมนตรีช่วยว่าการ ฯ รักษาราชการแทนรัฐมนตรีว่าการกระทรวงเกษตรและสหกรณ์เงื่อนไขที่ผู้รับอาชญาบัตรจะต้องปฏิบัติตามข้อ 1ผู้รับอาชญาบัตรต้องเขียนหมายเลขทะเบียนอาชญาบัตร ด้วยสีขาวบนพื้นสีดำ ณ จุดที่เหมาะสมบนบริเวณกราบส่วนหน้าของเรือด้านขวาด้านซ้าย และส่วนท้ายของเรือ อักษรดังกล่าวจะต้องมีขนาดส่วนสูงไม่น้อยกว่า 50 ซม. ส่วนกว้างไม่น้อยกว่า 15 ซม. และต้องดำเนินการให้เสร็จก่อนออกทำการประมงข้อ 2ผู้รับอาชญาบัตรต้องติดใบอาชญาบัตร ณ จุดที่สามารถเห็นได้ชัด หรือใกล้เคียงกับใบอนุญาตใช้เรือข้อ 3 ผู้รับอาชญาบัตรต้องให้ความสะดวกแก่เจ้าหน้าที่ของต่างประเทศที่อยู่บนเรือตามเงื่อนไขและข้อตกลงซึ่งประเทศไทยได้ทำความตกลงกับประเทศอื่น เฉพาะแต่ในบริเวณน่าน้ำตามความตกลงดังกล่าวข้อ 4ผู้รับอาชญาบัตรต้องระมัดระวังตักเตือนผู้ควบคุมเรือประมงและลูกเรือ ไม่ให้ละเมิดกฎหมายของรัฐชายฝั่งในบริเวณน่าน้ำที่ทำความตกลงกับประเทศนั้น ๆ และหากบุคคลดังกล่าวละเมิดกฎหมายของรัฐชายฝั่งด้วยประการใด ๆ แล้วผู้รับอาญาบัตรนั้นต้องรับผิดชอบในทุกกรณีและต้องออกค่าปรับค่าใช้จ่ายและค่าทดแทนหรือค่าใช้จ่ายอื่นทั้งสิ้นแทนบุคคลดังกล่าวข้อ 5ผู้รับอาชญาบัตรต้องจัดให้มีการจดแจ้งข้อมูลเกี่ยวกับการทำการประมงลงในสมุดปูมประจำเรือโดยให้ผู้ควบคุมเรือรับผิดชอบร่วมกับผู้รับอาชญาบัตรในการจดแจ้งข้อมูลดังกล่าวให้ครบถ้วนและถูกต้องตามความเป็นจริงทุกประการ พร้อมที่จะให้พนักงานเจ้าหน้าที่ตามพระราชบัญญัติการประมงพ.ศ.2490และของประเทศที่ได้ทำความตกลงเพื่อการนี้ตรวจสอบได้เสมอทุกขณะข้อ 6ผู้รับอาชญาบัตรต้องนำผลผลิตทางการประมง หรือขนถ่ายสัตว์น้ำ ณ ที่ซึ่งกำหนดไว้ในอาชญาบัตรนี้เท่านั้นข้อ 7 ผู้รับอาชญาบัตรต้องส่งแบบฟอร์มรายละเอียดเกี่ยวกับเรือและลูกเรือตามแบบที่กรมประมงกำหนดให้แก่ประมงจังหวัดหรือผู้ซึ่งได้รับมอบหมาย ณ จังหวัดที่เรือนั้นเทียบเท่าอยู่ภายในสิบสองชั่วโมงก่อนออกเรือทำการประมงทุกครั้งและต้องได้รับหนังสือจากประมงจังหวัด หรือผู้ซึ่งได้รับมอบหมายดังกล่าวว่าผู้รับอาชญาบัตรนั้นได้ปฏิบัติถูกต้องตามหลักเกณฑ์ที่กรมประมงกำหนด จึงจะออกเรือไปทำการประมงได้ข้อ 8ผู้รับอาชญาบัตรต้องแจ้งให้ประมงจังหวัด หรือผู้ซึ่งได้รับมอบหมายทราบภายในหกชั่วโมงนับแต่เรือเข้าเทียบท่าในประเทศไทยเพื่อขนถ่ายสินค้าสัตว์น้ำ และต้องแจ้งก้อนทำการขนถ่ายสินค้าสัตว์น้ำลงจากเรือพร้อมกับต้องยื่นสมุดปูมแสดงรายละเอียดเกี่ยวกับการทำการประมงตามข้อ5 ด้วยข้อ 9ผู้รับอาชญาบัตรต้องทำการประมงในบริเวณเท่าที่กำหนดไว้ในอาชญาบัตรนี้เท่านั้น จะทำการประมงในบริเวณอื่นนอกจากที่กำหนดไว้ในใบอาชญาบัตรนี้ไม่ได้คำเตือน1อาชญาบัตรนี้สิ้นอายุในวันที่ 31 มีนาคม ของทุกปี2หากผู้รับอาชญาบัตรประสงค์จะขอรับอาชญาบัตรใหม่จะต้องยื่นคำขอต่ออายุไม่น้อยกว่าสามสิบวันก่อนอาชญาบัตรนี้สิ้นอายุ3หากผู้รับอาชญาบัตรฝ่าฝืนเงื่อนไขข้อหนึ่งข้อใดในอาชญาบัตรนี้จะถูกเพิกถอนอาชญาบัตร และผู้รับอาชญาบัตรนั้นสิ้นสิทธิที่จะขออนุญาตการทำการประมงตามเงื่อนไขรัฐมนตรีฉบับนี้เป็นเวลาสามปี นับแต่วันที่ถูกเพิกถอนอาชญาบัตร